Diari Oficial de la Generalitat Valenciana


Sumari del DOGV 7647, del 30-10-2015 (2015/8507)

Notificació de la sentència dictada en el procediment de divorci número 60/2014.
--------------------------------------------------------------------------------

### Dades del document

Número de DOGV
:   7647

Data del DOGV
:   30-10-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/8507


Organisme emissor
:   Jutjat de Violencia Sobre la Dona Número 1 de Vila-real

Tipus de document
:   Edicte

Notificació de la sentència dictada en el procediment de divorci número 60/2014. [2015/8507]  
De: Lucica Luiza Dibu.  
Procuradora: Rosa M.ª de la Salud Bermell Espeleta.  
Contra: Florin Ionut Dibu.  
Procurador/a: -  
En el present procediment de divorci contenciós, seguit a instàncies de Lucica Luiza Dibu contra Florin Ionut Dibu, s'ha dictat la sentència que té l'encapçalament i la part dispositiva que són com segueix:  
  
«Sentència número 10/2015  
Jutge que la dicta: Juan Manuel Simó Bernat.  
Lloc: Vila-real.  
Data: 18 de setembre de 2015.  
Part demandant: Lucica Luiza Dibu.  
Advocada: María Teresa Ferrando Esteve.  
Procuradora: Rosa M.ª de la Salud Bermell Espeleta.  
Part demandada: Florin Ionut Dibu (rebel·lia).  
Objecte del judici: divorcis no consensuats.  
Dispositiva  
Estime íntegrament la demanda de divorci formulada per Lucica Luiza Dibu contra Florin Ionut Dibu i, en conseqüència, declare la dissolució per divorci del matrimoni entre ambdós, amb tots els efectes legals inherents a aquell, i haurà de regir les següents mesures i efectes:  
  
Primer. Privar de la pàtria potestat el pare, Florin Ionut Dibu, respecte de la seua filla, A. G., que comporta lògicament l'autorització a la seua mare, Lucica Luiza Dibu, per a eixir amb la seua filla, A. G., de territori espanyol.  
Segon. Seran progenitors els qui lliurement pacten el règim de visites que el pare, Florin Ionut Dibu, puga tindre amb la filla menor d'edat, A. G., i, si no hi ha acord, el pare, Florin Ionut Dibu, podrà tindre en companyia seua, un dissabte i diumenge al mes des de les 16.00 hores fins a les 20.00 hores; el règim de visites haurà de ser sempre tutelat amb la presència de la mare, Lucica Luiza Dibu, i el règim de visites s'haurà de dur a terme al lloc que ambdós progenitors designen, i, en cas de desacord, al domicili de la menor.  
  
Tercer. Pertoca imposar 150 euros mensuals, en concepte de pensió d'aliments, a Florin Ionut Dibu, que haurà d'abonar a Lucica Luiza Dibu, en concepte de pensió per aliments de la filla comuna, A. G., actualitzats automàticament de forma anual d'acord amb els increments oficials de l'índex de preus al consum, o del que cada moment els substituïsca, quantitat que haurà d'ingressar puntualment tots els mesos a l'entitat bancària designada a l'efecte o en la forma que pacten les parts.  
  
Quart. Les despeses extraordinàries les pagaran a mitges cada progenitor.  
Cinqué. L'ús de l'habitatge familiar i dels objectes d'ús ordinari en aquell habitatge correspon a Lucica Luiza Dibu juntament amb la seua filla menor d'edat, A. G., i sense que siga procedent, com a càrrega del matrimoni, abonar a Florin Ionut Dibu la meitat del préstec hipotecari que grava l'habitatge familiar.  
Sisé. No pertoca la imposició de costes.  
Una vegada que siga ferma aquesta sentència, remeteu-ne un testimoniatge al registre civil on consta la inscripció de matrimoni dels subjectes del plet.  
Mode d'impugnació: mitjançant un recurs d'apel·lació davant de l'Audiència Provincial de Castelló (art. 455 LECn).  
El recurs s'ha de preparar mitjançant un escrit que cal presentar en aquest jutjat en el termini de 20 dies hàbils comptadors des de l'endemà de la notificació, que es limite a esmentar la resolució objecte d'apel·lació i on es manifeste la voluntat de recórrer-hi, amb la indicació dels pronunciaments que s'impugnen (art. 457.2 LECn).  
De conformitat amb la disposició addicional 15a de la Llei Orgànica del Poder Judicial, perquè siga admès a tràmit el recurs d'apel·lació contra aquesta resolució, haurà de constituir un dipòsit de 50 euros.  
El dipòsit s'ha de constituir ingressant la quantitat esmentada en el banc Banesto, en el compte corresponent a aquest expedient (4416 0470 UT EEEE 09) i s'indicarà, en el camp ?Concepte- el codi ?02 civil apel·lació- i la data de la resolució recorreguda amb el format dd/mm/aaaa.  
  
Estan exceptuats de l'obligació de constituir el dipòsit els qui tinguen reconegut el dret d'assistència jurídica gratuïta, el ministeri fiscal, l'Estat, les comunitats autònomes, les entitats locals i els organismes autònoms dependents dels tres anteriors.  
Aquesta és la meua sentència, que pronuncie, mane i firme.  
Publicació. La sentència anterior va ser donada, llegida i publicada per Juan Manuel Simó Bernat que la va dictar, mentre celebrava audiència pública el mateix dia de la data, de la qual cosa jo, el secretari judicial, done fe.  
  
Vila-real, 18 de setembre de 2015.»  
  
Atés que es desconeix el domicili o la residència actuals del demandat, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat publicar aquest edicte en el Diari Oficial de la Comunitat Valenciana, per a portar a efecte la diligència de notificació de la sentència al demandat rebel, del qual es desconeix el seu actual domicili i parador. En done fe.  
  
Vila-real, 22 de setembre de 2015.- El secretari judicial: Manuel Palacios Benítez.